钦定古今图书集成/明伦汇编/人事典/第015卷 > 《古今医统》 > 《齿病多为饮食厚味毒秽积塞为患》
## 钦定古今图书集成/明伦汇编/人事典/第015卷 > 《古今医统》 > 《齿病多为饮食厚味毒秽积塞为患》

《金丹大全书》云：“今人修养，倒置漱齿，每以早晨，是倒
置也。”凡一日饮食之毒，馀积于齿缝中，当于夜下洗
刷，使垢秽不藏于齿缝，齿自不坏矣。故云：“晨漱不若
夜漱”，此善于养齿者。今观智者每日饭后必漱及晨
晚，通有五漱，则齿至老，坚白不坏，斯存养之功可见
矣。